Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: A villamos energia termelésérõl, szállításáról és szolgáltatásáról szóló 1994. évi XLVIII. törvény (a továbbiakban:
Paragraph Index: 287

c) megválasztja a társulat testületi vezetõ szerveit és tisztségviselõit. A (2) bekezdés szerint a társulat megalakításához az alakuló közgyûlésen a tagok érdekeltségi egység szerint számított legalább kétharmados többségének döntése szükséges. A Vt. 34. § (4) bekezdése szerint a társulat tagjai az érdekeltségi területen ingatlantulajdonnal rendelkezõ vagy az ingatlant egyéb jogcímen használó természetes és jogi személyek, jogi személyiséggel nem rendelkezõ gazdasági társaságok. A Vt. 7. § (3) bekezdésére figyelemmel a helyi önkormányzat vízgazdálkodási társulat útján köteles gondoskodni a tulajdonában lévõ vizekrõl, vízilétesítményekrõl. A Vt. 8. § (2) bekezdése szerint a helyi közcélú vízilétesítmények, illetve a közcélú vízimunkák költségeit, vízitársulat esetén a tagok a társulati érdekeltségi szabályok szerint, vízitársulat hiányában az érdekeltek érdekeltségük arányában kötelesek viselni (közcélú érdekeltségi hozzájárulás). A (3) bekezdés szerint vízitársulat hiányában a költségeket az államigazgatási eljárás általános szabályairól szóló törvény rendelkezései szerint lefolytatott eljárásban hozott határozatával érdekeltségük arányában az érdekeltekre a jegyzõ veti ki. Az Ör. 3. § (3) bekezdése kimondja, hogy közmûépítésekkel érintett ingatlanok tulajdonosai a hatályos jogszabályi elõírásoknak megfelelõ építõközösséget (társulást) hoznak létre. Az Ör. 2. § (3) bekezdése értelmében közmûépítés: ivóvíz, valamint szennyvíz- és csapadékvíz-elvezetést szolgáló közmû elosztó hálózatának fejlesztése a telekhatárig. Az Ör. 7. és 8. §-a a víziközmûre vonatkozó részében a Vt.-ben szabályozott társadalmi viszonyt rendez. Megállapítható ugyanis, hogy a vízgazdálkodás szabályait, a vízilétesítmények, vízimunkák létesítése költségeinek viselését, kivetését stb. a Vt.; a társulatok megalakulásával, mûködésével, megszûnésével, a Vt.-en alapuló és a társulat belsõ szabályozási feladatkörébe nem utalt közcélú érdekeltségi hozzájárulással kapcsolatos szabályokat pedig a vízgazdálkodási társulatokról szóló 160/1995. (XII. 26.) Korm. rendelet tartalmazza. Az Ör. 7. és 8. §-a a víziközmûre vonatkozó részében ellentétes a Vt. 8. § (2)—(3) bekezdéseivel és sérti az Alkotmány 44/A. § (2) bekezdését.

Source: https://magyarkozlony.hu/hivatalos-lapok/64936f3d691e8425e19739b93c705868ffad6419/dokumentumok/dd0e31d3f6cb1097e6954eb3e34c39269a4965ce/letoltes